Šaikovkan lentotukikohta

Šaikovkan lentotukikohta (ven. Военный аэродром Шайковка, Vojennyi aerodrom Šaikovka; tai ven. Авиабаза Шайковка, Aviabaza Šaikovka), on Venäjän Kalugan alueen Kirovin piirissä, 23 kilometriä Kirovin kaupungin keskustasta pohjoiseen sijaitseva Venäjän ilmavoimien stategisten pommikoneiden lentotukikohta. Tukikohdassa toimii 52. kaartin raskas pommituslentorykmentti (52 GvTBAP; yksikkö 33310), jonka lentokalustoon kuuluu Tupolev Tu-22M3 -pommittajia. Vaikka Šaikovkan lentotukikohta sijaitsee Venäjän Läntisen sotilaspiirin alueella, tukikohta on asevoimien keskusjohdon alaisuudessa, hallinnollisesti 22. raskaan pommittajalentorykmentin (Saratov-Engels) osa. Ukrainan valtiollisen syyttäjäviraston mukaan 52. raskas pommituslentorykmentti olisi ilmeisesti ampunut lauantaina 14. tammikuuta 2023 Dniprossa kerrostaloon osuneen järeän H-22 -risteilyohjuksen. Siviilikohteisiin kohdistetut sotilaalliset iskut ovat sotarikoksia. Raivaustöiden yhä jatkuessa jo ainakin 40 ihmisen raportoitiin kuolleen ja 75 loukkaantuneen, näiden joukossa kolme kuollutta ja 14 loukkaantunutta lasta. Rakennuksesta oli pelastettu maanantain 16. tammikuuta alkuiltapäivään mennessä 39 ihmistä, josta kuusi oli lapsia. Lisäksi yli 30 ihmistä oli tässä vaiheissa kateissa, useat mahdollisesti romahtaneiden rakenteiden alla. Lähteet Aiheesta muualla Kuvia tai muita tiedostoja aiheesta Šaikovkan lentotukikohta Wikimedia Commonsissa Andrei Zintšuk (15.4.2008) Poljoty na aerodrome Šaikovka (Arkistoitu – Internet Archive) (venäjäksi) (airforce.ru) Aviabaza Šaikovka (venäjäksi) (wikimapia.org)